GiliGold/VAD_KnessetCorpus huggingface dataset:
ראובן ריבלין: מי בעד אישור חה"כ פולישוק כיו"ר הוועדה?
ראובן ריבלין: הצבעה: בעד: פה אחד נגד: אין נמנע: אין אושר
ראובן ריבלין: אני קובע שחה"כ מלי פולישוק בלוך התמנתה ליו"ר הוועדה לענייני מחקר ופיתוח מדעי וטכנולוגי.
ראובן ריבלין: אני מברך אותך, ומעביר אליך את פטיש הניהול.
ראובן ריבלין: את מוזמנת להמשיך את ניהול הישיבה.
מל פולישוק-בלוך: תודה לאדוני יו"ר הכנסת, ליו"ר ועדת הכנסת – ולמרות שאיננה פה – ליו"ר היוצאת חה"כ לשעבר ענת מאור, שעשתה עבודה חרוצה, יעילה וטובה.
מל פולישוק-בלוך: ברשותכם אני רוצה כמה מילים אישיות.
מל פולישוק-בלוך: כשהושבעתי לתפקיד אמר לי אחד מידידיי: "שתיהני בעבודתך בכנסת".
מל פולישוק-בלוך: אז לא ידעתי שאקבל ועדה שהיא המקום שאפשר ליהנות מהעשייה.
מל פולישוק-בלוך: התפקיד שלנו, של כל חברי הוועדה, הוא לדאוג שהעשייה שלנו תהיה חשובה.
מל פולישוק-בלוך: אנחנו יודעים שוועדה זו אינה בראש סדר העדיפויות, לא של עבודת הכנסת ולא של מדינת ישראל, אבל במדינת ישראל אין אוצרות טבע, והמשאב היחידי שיש לנו זה המשאב האנושי.
מל פולישוק-בלוך: אותו אנחנו חייבים לפתח ולתת לו את הכלים והיכולת לפרוח, ולדאוג לכך שאנחנו נהיה המובילים בתחום המדע והטכנולוגיה, כי זה מה שיכול לתת לנו את היתרון, לא רק היחסי אלא אולי המוחלט, בקהילת העמים, ובמשק הגלובלי, ואנחנו יודעים מה הצרות הכלכליות שלנו.
מל פולישוק-בלוך: אם נצליח,
מל פולישוק-בלוך: חבריי וחברותיי לוועדה, לפעול כך שהוועדה הזאת תפעל לא רק בנושאים חשובים כשלעצמם שלא קשורים לחיי היומיום, אלא נקשר בין הצורך שלנו לפיתוח של תעשיות מתקדמות וטכנולוגיות בתחומים של רפואה ובכל תחום אחר – אני רוצה לשמוע גם אתכם על איזה נושאים – נהפוך את הוועדה הזאת לוועדה משמעותית שתדחוף את הנושא שיהפוך למשהו ממשי יותר.
ראובן ריבלין: כח"כ הייתי בזמן מן הזמנים חבר בוועדה, לימים נבחרתי להיות שר התקשורת.
ראובן ריבלין: כשר התקשורת אני יודע שבמפגשים פוליטיים שאנחנו מקיימים באו"ם, או במוסדות האו"ם, כמו ארגון התקשורת הבין-לאומי, ישראל נחשבת כמעצמה בזכות המשאב האנושי של כל אזרחיה.
ראובן ריבלין: אני מברך את הוועדה הזאת שתמשיכו לקיים ועדה שלא התכוננה בזמנו על ידי המייסדים כוועדה קבועה, סטטוטורית, אבל תפסה מעמד.
ראובן ריבלין: אני מברך את היו"ר החדשה שתביאי את הוועדה להישגים.
ראובן ריבלין: אני רוצה לספר למה המשאב היהודי חשוב ביותר, בכל אופן מבחינת אזרחיה היהודים של מדינת ישראל.
ראובן ריבלין: כאשר יצאנו ממצרים שאל הקדוש ברוך הוא את משה רבנו לאן הוא רוצה לקחת את בני ישראל, כמובן שמשה רבנו רצה לומר לו לקחת אותנו לקליפורניה, הואיל והיה מגמגם אמר: ק.
ראובן ריבלין: .ק..ק.., וכך הגענו לכנען.
ראובן ריבלין: אני מברך את כולכם, אנחנו צריכים להמשיך לוועדות אחרות.
ראובן ריבלין: מצפה לראות את כולכם בישיבת המליאה של הכנסת.
ג'מאל זחאלקה: אדוני יו"ר הכנסת, אני רוצה לברך אותך על השימוש במושג: "כל אזרחיה".
ראובן ריבלין: מדינת היהודים היא גם מדינת כל אזרחיה.
מל פולישוק-בלוך: אני מבקשת, כיוון שנתקלנו בבעיה בציון האירוע במליאה, יכול להיות שנזיז את למועד אחר.
מל פולישוק-בלוך: אנחנו צריכים לתת את כל הכבוד ליום הזה.
ראובן ריבלין: אין ספק, אבל אי אפשר ליצור מצב שהוא קקפוניה.
מל פולישוק-בלוך: אין לי בעיה, אבל שנקבל את כל הכבוד שהיום הזה ראוי לו.
מל פולישוק-בלוך: אני רוצה להציג בפניכם את הצוות המקצועי של הוועדה.
מל פולישוק-בלוך: ענת לוי – המנהלת של הוועדה, עו"ד מירב ישראלי – היועצת המשפטית של הוועדה, איילת חכמיאן – מזכירת הוועדה, ענת כהן – מזכירת הוועדה, ויש גם את דורון אהרון – עוזר מחקר של הוועדה, הוא שייך למרכז מחקר ומידע.
מל פולישוק-בלוך: זה הצוות שעומד לרשותנו.
מל פולישוק-בלוך: אני רוצה לשמוע מה יש לכל אחת מהחברים פה להגיד.
מל פולישוק-בלוך: תפקיד הוועדה יתמקד בשלושה ערוצים: חקיקה – כי אנחנו בבית המחוקק, הגברת המודעות לנושא ופיקוח על הממשלה.
מל פולישוק-בלוך: כידוע לכם, בממשלה יש מדענים כמעט בכל משרד ממשלתי, את הפגישה הבאה נעשה עם המדענים הראשיים כדי לשמוע ולקבל תמונה מה קורה בתחום.
מל פולישוק-בלוך: אני מקווה שאת הפוליטיזציה נשאיר בחוץ.
מל פולישוק-בלוך: יש לנו מטרה אחת משותפת - אנחנו רוצים לקדם את המדע והטכנולוגיה בישראל, ואני חושבת שבתחום הזה לא צריכה להיות מחלוקת פוליטית כלשהי.
מל פולישוק-בלוך: דבר נוסף, סמלי אבל חשוב, שם הוועדה הוא ארוך: "הוועדה לענייניי מחקר ופיתוח מדעי וטכנולוגי", ואני מציעה לשנות את זה ל"וועדת המדע, מחקר וטכנולוגיה", ואת המילה "מדע" להכניס לתקנון של הוועדה.
מל פולישוק-בלוך: בסעיף של תקנון הכנסת המילה "מדע" נשמטה מהוועדה שלנו והיא נמצאת בוועדת החינוך.
מל פולישוק-בלוך: אנחנו נעשה את ההעברה הנדרשת, אני מקווה שבשיתוף פעולה פורה וחיובי עם ודעת החינוך.
נסים זאב: אני מצטרף לברכות ליו"ר חה"כ פולישוק.
נסים זאב: אי אפשר להקל ראש בוועדה הזו - למרות הרצון להוריד אותנו מהמפה של הכנסת - כגורם מיותר שאפשר אולי לוותר עליו.
נסים זאב: במסגרת הצמצומים תמיד מחפשים משהו שנמצא בשוליים.
נסים זאב: כפי שאמרה היו"ר, זו הוועדה המעניינת ביותר מכל ועדות הכנסת – ואני הייתי חבר כמעט בכל ועדות הכנסת.
נסים זאב: היו"ר הקודמת עשתה עבודה נפלאה, ישבו פה מדענים, פרופסורים, מהשורה הראשונה בכל נושא.
נסים זאב: זו לא פוליטיזציה, אני רוצה לומר שיש נושאים שצריכים להיות בקונצנזוס.
נסים זאב: למשל, היה היום דיון בוועדת החוקה אם אפשר להקים חוקה בלי בית משפט לחוקה.
נסים זאב: צריך שתהיה אחידות.
נסים זאב: יש נושאים של דת שהם ברמה של מחקר.
נסים זאב: ישבו פה פרופסורים, דוקטורים שהתייחסו לנושאים שכדאי מאוד לשלב בהם דת ומדע.
נסים זאב: כדאי שיהיה כמה שאפשר יותר קונצנזוס והסכמה בין חברי הוועדה על מנת לתמוך בנושאים שונים.
נסים זאב: יש נושאים שמגיעים גם לפה וגם לוועדה למעמד האישה, נושאים שקשורים להלכה.
לאה נס: התורה היא תורת חיים.
נסים זאב: נתבקשנו על ידי היו"ר הקודמת להביא לידיעתה מראש אם לנושא יש משמעות הלכתית כדי שנוכל להתגבר על הבעיה במשותף.
מל פולישוק-בלוך: מדעים זה לא רק מדעי הטבע, יש גם מדעי הרוח ומדעי החברה – אני באה ממדעי החברה – ויש הרבה נושאים שקשורים במדע.
מל פולישוק-בלוך: אנחנו נתייחס גם לנושאים האלה.
מל פולישוק-בלוך: בבקשה, חה"כ נס.
מל פולישוק-בלוך: חה"כ לאה נס תחליף אותי בשליש הבא כיו"ר הוועדה.
לאה נס: גברתי היו"ר, אני רוצה לברך אותך, ואת כולנו.
לאה נס: אני גם רוצה לחזק את דברייך, נכון שאני מדענית במקצועי, אבל כשאומרים מדע זה לא רק מבחנות.
לאה נס: יש הרבה אנשים שנמצאים פה – אפילו שרים – שלא ידעו שזו אחת מ-12 הוועדות הסטטוטוריות.
לאה נס: אני רואה בוועדה הזו לא רק ועדה חשובה, אלא אפילו ועדה כלכלית.
לאה נס: אנחנו יכולים לראות מה קרה בשנות ה-90 עם ההיי-טק.
לאה נס: מדע וטכנולוגיה זה חלק חשוב מכלכלת ישראל.
לאה נס: יש היום תחומים חדשים – ההי-טק כבר נקרא תחום ישן – של טכנולוגיה, ותחומים נוספים שייתנו פריצת דרך לא רק במחקר ורפואה, אלא ישפיעו על הכלכלה העולמית, ואם אנחנו לא נהיה שם זה ישפיע לרעה על הכלכלה שלנו.
לאה נס: לכן, אנחנו יכולים להפוך לאחת הוועדות החשובות והמבוקשות ביותר.
מל פולישוק-בלוך: זו המשימה הראשונה שלנו, ונעשה את זה בכוחות משותפים.
מל פולישוק-בלוך: אני רוצה לברך את חה"כ איתן, שהגיע עכשיו, הוא הרבה בעשייה בשנים הקודמות, ואני מקווה שגם עכשיו.
מל פולישוק-בלוך: לפני שנמשיך, אני רוצה להזכיר לכולם שמחר ב-13:00 יש לנו ישיבה חגיגית באולם ההרצאות של הכנסת, במשותף עם הוועדה שחה"כ גילה גמליאל עומדת בראשה, הוועדה למעמד האישה.
מל פולישוק-בלוך: הנושא הוא "קידום נשים במדע".
מל פולישוק-בלוך: נוסף על כך, אמור היה ב-16:00 להתחיל דיון לציון יום המדע הלאומי.
מל פולישוק-בלוך: בגלל האילוצים של שרת החינוך, שצריכה לדבר ב-16:00, ואחר כך ללכת, רוצים לעשות מיש מש מכל הישיבה של מחר.
מל פולישוק-בלוך: השרה נואמת על מעמד האישה, ולכן רוצים שהחלק של מעמד האישה יהיה לפני החלק של המדע.
מל פולישוק-בלוך: אני נוטה לדחות את החלק שלנו, אלא אם כן, חה"כ גמליאל, אתם תידחו את שלכם.
מל פולישוק-בלוך: הבעיה היא שב-17:30 אני מוזמנת, עם כל חברי הוועדה, לבית הנשיא לציון יום המדע הלאומי, לכן אני לא אוכל להיות במליאה.
מל פולישוק-בלוך: אם לא ידחו את הנושא של מעמד האישה ניאלץ לבטל מחר את יום המדע הלאומי, כי אני לא יכולה בשני מקומות בו זמנית.
גילה גמליאל: מוכרחים למצוא לזה פתרון יצירתי בין שתי הוועדות.
מל פולישוק-בלוך: או שיידחו בשבועיים את החלק שלנו, או שמעמד האישה יידחו.
גילה גמליאל: מכיוון שהולכים לבית הנשיא, והיום מצוין במלואו, אני חושבת שעצם העלאת הנושא במליאה יכולה לתרום.
מל פולישוק-בלוך: מאידך, ב-25 לחודש, שזה היום האלטרנטיבי, דווקא לכם יש את ציון יום מעמד האישה בכנסת, ואז ייצא הפוך, שאנחנו נציין במליאה את יום המדע.
מל פולישוק-בלוך: לידיעתכם שוב, ב-17:30 מציינים בית הנשיא את יום המדע הלאומי, ויש חלוקת פרס למדענים הצעירים, נשמח אם תבואו גם לשם.
עבד-אלמאלכ דהאמשה: אני אחד מחברי הכנסת הוותיקים בוועדה.
עבד-אלמאלכ דהאמשה: זה טוב שרוב חברי הם ח"כים חדשים.
עבד-אלמאלכ דהאמשה: אני מברך את היו"ר, מקווה שנבחרת פה אחד.
עבד-אלמאלכ דהאמשה: אני מקווה שזו לא תהיה ועד שיהיו לה נושאים פוליטיים, או שתגלוש לדיונים פוליטיים, כי לא זו הכוונה, ולא זה מה שצריך להיות.
עבד-אלמאלכ דהאמשה: אמנם פוליטיקאים מרכיבים את הוועדה, אבל הפוליטיקה חייבת להיות משנית, ובכלל לא על סדר היום, כי מדע ופוליטיקה לא כל כך הולכים יחד.
עבד-אלמאלכ דהאמשה: אני מקווה שמבחינה זו נהיה מדעיים לכל אורך הדרך, נדאג שהמדע לכל שכבות האוכלוסייה יתעלה, והוועדה הזו תוכל לייצג את כל הציבור בלי שיקולים פוליטיים או אחרים, כפי שזה נמצא וקיים במישורים אחרים, ובמיוחד במישורים של העשייה הפוליטית והממשלתית.
עבד-אלמאלכ דהאמשה: יש לפנינו אתגר בוועדה זו, וטוב שחה"כ איתן הגיע.
עבד-אלמאלכ דהאמשה: לוועדה הזו זרקו את כל המפלגות הקטנות והלא חשובות, וראו בה ועדה לא סודית שאפשר לתת לכולם להכיר את הוועדה הזו, ולא אחת הוועדות שנקראות חשובות כמו כספים, ביטחון, כנסת וכאלה.
עבד-אלמאלכ דהאמשה: אני חושב שיש בפנינו אתגר להוכיח לכנסת ולכל אלה שעשו מאתנו ועדה שולית, שזו הוועדה החשובה ביותר בכנסת.
מל פולישוק-בלוך: אלה היו דבריי בפתיחה.
מל פולישוק-בלוך: כשיוסי שריד היה השר לאיכות הסביבה, אני חושבת שלא היה יום שלא דיברו בישראל על איכות הסביבה.
מל פולישוק-בלוך: זה המודל - כל יום ידברו על מדע וטכנולוגיה.
גילה גמליאל: אני רוצה לברך את חה"כ פולישוק.
גילה גמליאל: אני מכירה אותך מספיק זמן, ואני חושבת שתעשי עבודה מצוינת, וגם את חה"כ נס, ואני בטוחה שהן תקדמנה את הנושא של הנשים גם בוועדה הזו.
גילה גמליאל: אני ממש נהנית לראות ששתיכן מובילות את זה, וגם שהנושא שעולה לסדר היום בתחילת הפעילות זה נושא שהיה בעבר בעייתי, והוא הנושא של הנשים.
גילה גמליאל: היום, בכל נושא ההשכלה הגבוהה, המדע וכל היבטים של פיתוח המד שבהם אנחנו היום מובילות - -
לאה נס: זה לא מדויק, לא לתארים הגבוהים.
גילה גמליאל: סטודנטיות שלומדות באוניברסיטאות.
גילה גמליאל: לא רק זה יהיה הנושא המרכזי.
גילה גמליאל: ככל שנשים דגשים בנושאים כמו שציינו כאן, שהם א-פוליטיים, בדברים שנחליט שנקדם, ברגע שנציב מטרות – אולי כל אחד צריך לחשוב על איזה דברים הוא היה רוצה שנקדם – נגיע למספר יעדים למושב הכנסת, ונוכל להרבה מהלכים בנושא.
גילה גמליאל: אני חושבת שקידום מדע וטכנולוגיה, וקידום המחקרים בכלל, הוא נושא שהוא אל"ף בי"ת במדינה שלנו בה המשאב העיקרי הוא המוח האנושי.
גילה גמליאל: נשים את הדגשים, וכמו שאמר חה"כ דהאמשה, נהפוך את הוועדה לאחת הוועדות המובילות בכל התחומים, ואין לי ספק מההיכרות שלי אתך, חה"כ פולישוק, שזה יילך על דרך המלך.
מל פולישוק-בלוך: חה"כ איתן, בבקשה.
מיכאל איתן: אני רוצה לברך גם את חה"כ פולישוק, וגם את חה"כ נס, שתכהנה ברוטציה כיושבות ראש הוועדה.
מיכאל איתן: קראתי בעיתון שהשר לשעבר מתן וילנאי, בטקס הפרידה ממשרדו והעברת השרביט לשר הנכנס מודי זנדברג, אמר בתור עיצה, שהוא מבקש ממנו להשלים את חקיקת חוק המועצה הלאומית למחקר ופיתוח, זה חוק חשוב מאוד.
מיכאל איתן: השר הנכבד לא ידע שהוועדה הזו כבר השלימה את החוק מספר חודשים לפני מועד מתן ההצעה, מספר ימים לפני מועד פיזורה של הכנסת.
מיכאל איתן: מה שיותר מדהים, שאחד הגורמים שעיכב את חקיקת החוק, היה בשם שר המדע – הוא לא ידע מה קורה.
מיכאל איתן: אני מביא את הסיפור הזה כי אני חושב שהמדע אמנם חובק עולם, אבל אני חושב שיש דברים שכדאי שהוועדה הזו ממתמקד בהם ותוכל לתרום לשינויים.
מיכאל איתן: אני חושב שהחוק שהוועדה חוקקה חשוב מאוד.
מיכאל איתן: הוא מנסה לעשות סדר במה שנקרא מדיניות של מחקר ופיתוח.
מיכאל איתן: הבעיה שאנחנו ראינו היא שאין מדיניות לאומית למחקר ופיתוח.
מיכאל איתן: יש מדען ראשי, יש משרדי ממשלה, ולכל אחד יש תוכניות משלו ומשאבים משלו.
מיכאל איתן: ניסינו לייצר מדיניות לאומית במחקר ופיתוח, שתבוא לידי ביטוי בכלי שהוא המועצה הלאומית למחקר ופיתוח, שתהיה גוף מייעץ לממשלה, מבחינת היכולת להתוות מדיניות לאומית כוללת.
מיכאל איתן: נראה לי, שתפקיד הוועדה עכשיו הוא לדאוג לזה שהחוק ייושם, כי אם לא, יש לנו סכנה גדולה מאוד שבתום הקדנציה של הממשלה שר המדע הנוכחי ייתן המלצה לשר הבא: "תמשיך לפעול להשלמת החוק של המועצה הלאומית למחקר ופיתוח".
מיכאל איתן: צריך שהחוק הזה יורגש ויופעל, וזו לדעתי, מטרה מספר אחד של הוועדה.
מיכאל איתן: הוועדה צריכה גם להיות הגורם שעוקב אחרי הממשלה: איך היא מפעילה את החוק, מה המדיניות שלה, מה הם התקציבים שהיא מקצה, כמה מהתקציב הולך למחקר ופיתוח.
מיכאל איתן: להיות קבוצת לחץ שהמשאבים יוקצו.
מיכאל איתן: הייתי פעיל מאוד בוועדה, לא רק בגלל שהייתי בעבר שר המדע תקופה קצרה, אלא בגלל המעורבות שלי בנושא אינטרנט וטכנולוגיית המידע.
מיכאל איתן: על פי בקשתי הוקמה ועדת משנה בנושא אינטרנט וטכנולוגית המידע, שעמדתי בראשה, ואני הייתי מבקש להמשיך בפעילות הזו.
מיכאל איתן: אין הנחתום מעיד על עיסתו, אבל מבחינה אובייקטיבית, היו הרבה מאוד ישיבות, ציבורים גדולים פנו אלינו, הייתה פעילות בתחום הזה, והפכנו להיות הכתובת.
מיכאל איתן: אנחנו יכולים להמשיך לעשות את זה הלאה, אני חושב שזה מוסיף לפעילות הוועדה גם באופן כללי.
מיכאל איתן: הדבר האחרון, אני אאמץ את האמרה של ביבי: "קדימה לעבודה".
מיכאל איתן: הייתי שמח מאוד לדעת מתי אפשר להתחיל לעבוד.
מל פולישוק-בלוך: אפשר להתחיל לעבוד.
מל פולישוק-בלוך: אני מסכימה עם כל מה שאמרת.
מל פולישוק-בלוך: הגעת באיחור, אבל אני אמרתי שאחד מ-3 התפקידים שלנו, מלבד חקיקה והגברת מודעות, זה פיקוח על הגוף המבצע.
מל פולישוק-בלוך: זו בדיוק הייתה כוונתי, כי אני יודעת שהחוק הושלם – את זה שמעתי מהיועצת המשפטית שלנו – אבל לא יושם עדיין, כי אין מועצה.
מל פולישוק-בלוך: אנחנו צריכים לדאוג שתהיה מועצה, ולמלא אותה תוכן.
מירב ישראלי: נתנו להם תאריך תחילה מאוחר, גם בגלל הבחירות.
מירב ישראלי: נתנו שנה.
מל פולישוק-בלוך: אז לפחות נוכל ללוות את הקמת המועצה בצורה יותר פעילה, למרות שאנחנו תמיד צריכים לזכור שאנחנו לא הגוף המבצע.
מל פולישוק-בלוך: אני מקבלת את האתגר הזה, אני חושבת שזה חשוב, וזו גם הסיבה שביקשנו לשמוע את כל המדענים הראשיים ביחד בפעם הבאה, ב-25 בחודש, כדי לראות בראייה לאומית מה כל אחד עושה.
מל פולישוק-בלוך: אחר כך נייחד ישיבות נפרדות לכל מדען ראשי, אבל רצינו להתחיל בראייה לאומית רחבה, כי אני חושבת שזה מתפקידנו.
מיכאל איתן: רק תביאי בחשבון שכל הפעילות של המדענים הראשיים שתיפגשי אתם, לא מגיעה לאחוז אחד מכלל הפעילות של מחקר ופיתוח במדינת ישראל.
מל פולישוק-בלוך: זה ידוע לי.
מל פולישוק-בלוך: ישבתי גם עם המדענית הראשית, שמעתי ממנה את הנתונים.
מל פולישוק-בלוך: אני באקדמיה כל הזמן, כל החיים שלי אני לומדת, אז אני מכינה בדרך כלל שיעורי בית.
מל פולישוק-בלוך: אני אשתדל גם להבא להיות עם הידע, ואני חושבת שכדאי שכל אחד מאתנו יידע את החומר.
מל פולישוק-בלוך: זו באמת ועדה מיוחדת, זה לא סתם להפריח אמירה פוליטית וללכת הלאה.
מל פולישוק-בלוך: אני מקווה שתהיה פעילות אמיתית של החברים פה, שכל אחד ירגיש שהוא רוצה, אכפת לו, והוא שייך לוועדה.
מל פולישוק-בלוך: גם החדשים יודעים שלוועדות כנסת באים 1, 2, 3 ח"כים.
מל פולישוק-בלוך: אני מקווה שזה יהיה יותר, אני מאוד אשתדל שזה יהיה מעניין, שיבואו.
מל פולישוק-בלוך: מעבר לזה, לגבי האינטרנט אמרתי לך, חה"כ איתן, שאני אשמח שתמשיך בתת ועדה.
מל פולישוק-בלוך: לגבי ההיי-טק שהיה תת ועדה נפרדת, אני חושבת שהוועדה שלנו היא ועדת מדע וטכנולוגיה וזה מאוד חשוב שהוועדה כוועדה תעסוק בנושא של ההיי-טק והטכנולוגיה כנושא מרכזי.
מל פולישוק-בלוך: אנחנו נעשה את החיבור בין המצב הכלכלי הקשה למצב הקשה בהיי-טק, ונייחד את הישיבות הראשונות שלנו לנושא: איך מחזירים את מובטלי ההיי-טק לעבודה, ובד בבד מפתחים מחדש מטפחים מחדש חברות בארץ, ומגבירים את החינוך.
מל פולישוק-בלוך: יש לי תוכנית כבר מספר חודשים, עוד לפני שידעתי שאבוא לוועדה.
מל פולישוק-בלוך: זה מנדט מאוד חשוב בוועדה.
ג'מאל זחאלקה: אני רוצה לברך את יו"ר הוועדה וחבריה.
ג'מאל זחאלקה: אני לא מכיר אתכם, אבל את הנושא אני מכיר.
ג'מאל זחאלקה: יש בנושאים המדעיים והטכנולוגיים דברים שהם - לא הייתי אומר א-פוליטיים – אבל הם לא בהכרח פוליטיים.
ג'מאל זחאלקה: אני חושב שהכל פוליטי, בסופו של דבר.
ג'מאל זחאלקה: יש הפרדה מלאה בין דת ומוסר, בין מדע ומוסר, והמוסר חייב לפקח על המדע, אם זה לצדק חברתי כמו שנאמר כאן.
ג'מאל זחאלקה: לא רק מדע ההישגי של העשירון, או המאיון, העליון של המדענים שזוכים לכל תקציבי הענק, אלא לפתח תשתית מדעית בפריפריה.
ג'מאל זחאלקה: מה שטוב בוועדה הזו זה שהיא לוקחת את זה באופן כולל.
ג'מאל זחאלקה: לאקדמיה הישראלית למדעים יהיה משקל לא פחות מאשר למשרד המדע – אני חושב שהיא יותר חשובה ממשרד המדע – יש דברים שאפשר להגשים רק שם - המו"פים ומחלקות המחקר בכל תחום ותחום.
ג'מאל זחאלקה: אני בטוח שיהיו מחלוקות : האם צריך להקצות משאבים למחקר בנושא חקלאות בנגב?
ג'מאל זחאלקה: – זו תהיה בעיה.
ג'מאל זחאלקה: יגידו שרוצים להפנות משאבים, לתת סובסידיות למפעל כזה או אחר.
ג'מאל זחאלקה: יהיו ויכוחים, ואני חושב שצריך לדון בזה.
ג'מאל זחאלקה: כל אחד מאתנו רוצה להתעלות מעבר למפלגתיות הצרה שלו, וטוב שיש פה אנשים שאין להם נגיעה לעולם המדעים.
ג'מאל זחאלקה: אני באתי מעולם מחקר הסמים בארץ, ויש לי מה להגיד בנושא הזה, עמיתי באו מתחומים אחרים.
ג'מאל זחאלקה: אנחנו גוף שמייעץ, לא גוף ביצועי.
ג'מאל זחאלקה: אני חושב שזה אולי אחד המקומות היחידים בארץ שמתרחש בו דיון כולל בנושאי מדע וטכנולוגיה.
ג'מאל זחאלקה: כלומר, באקדמיה למדעים יש את הנישה שלהם, במחלקות המחקר במשרד החקלאות יש את הנישה שלו, לכל אחד יש את הנישה שלו.
ג'מאל זחאלקה: לעניות דעתי, זה הגוף היחיד שיכול לראות את כל התמונה ולנסות לאזן.
ג'מאל זחאלקה: יכול להיות אי- איזון, כמו שגילו היום שיש אי-איזון בתקציבים של משרד השיכון בין הארץ להתנחלויות.
ג'מאל זחאלקה: אנחנו צריכים לראות את התמונה הכוללת, אם יש אי-איזון – במיוחד בהקצאת משאבים.
ג'מאל זחאלקה: אני כבר מרגיש שיש חוסר איזון בתמיכה במדע ההישגי לבין הפריסה בפריפריה.
ג'מאל זחאלקה: אני לא אומר שצריך לתת הכל בפריפריה, אבל קצת יותר.
ג'מאל זחאלקה: אני חושב שיכולים לפתח תשתית מדעית חזקה בארץ כולה, בתחומים רבים.
ג'מאל זחאלקה: נשאיר את הדיון הפרטני לימים הבאים.
ג'מאל זחאלקה: אני מסכים שאנחנו רוצים לעבוד פה, לא רק לדבר.
אריה אלדד: חה"כ זחאלקה הזכיר שהתחום שלו זה דוקטורט ברוקחות, אני עסקתי במחקר ריפוי פצע ושימור רקמות, מאגר עור, פיתוח עור מלאכותי, הרבה רפואה.
אריה אלדד: אני מקווה שאוכל לתרום גם בתחומים המקצועיים, אבל יותר מזה ביכולת להביא שכל ישר, ניסיון קודם בקריאת חומר מדעי, ובהערכה.
אריה אלדד: לכן, מה שהתפרסם היום ב"הארץ" זה שיעור יוצא מן הכלל לאלה שלא יודעים לקרוא סטטיסטיקה, כי אם קוראים סטטיסטיקה ורואים כתיב של X ו-Y צריך לראות מה היה המכנה המשותף שלהם.
אריה אלדד: במספר התושבים בהתנחלויות שם כתוב 58,000, מכיוון שהוא פי 5 – תקרא נכון סטטיסטיקה.
ג'מאל זחאלקה: עם כל ההנחות, מה שמקבלים שם לא פי 17, פי 15.
אריה אלדד: זה אחד הדברים שיש לנו בו יתרון יחסי, יבואו אנשים עם רטוריקה יוצאת מן הכלל, יחליטו לנו כמה חשוב לשמר את ירבוע הערבה באיזשהו מקום, אנחנו צריכים לדעת לעשות בקרה מדעית.
אריה אלדד: אני לגמרי מסכים עם הדברים שנאמרו פה.
אריה אלדד: התפקיד שלנו הוא לא לעסוק במדע וטכנולוגיה אלא גם באתיקה שלהם, בעומק של כל דבר.
אריה אלדד: יכול להיות שזה ערך מוסף נוסף של מוסד כמו בית המחוקקים הזה שיידע גם להכניס את האתיקה, כי הטכנולוגיה יודעת להיכנס לכל מיני מקומות מוזרים, ואנחנו נצטרך להוסיף את ההיבט המוסרי, ואת אופייה של המדינה שלנו כפי שהיא מתבטאת בהרכב של הוועדה הזאת, ואת ההיבטים המוסריים הכלל אנושיים שיקבלו בקרה ופיקוח על כל מה שנעשה.
מל פולישוק-בלוך: אני ממש מודה לך על המשפטים האחרונים, כי הנושא של מוסר ואתיקה, דרך חיים והתנהגות – אני קצת כועסת על עצמי שלא אמרתי את זה – זה נושא שלנו, כחברי כנסת, הוא התחום.
מל פולישוק-בלוך: זה טוב שדווקא פה אנחנו יכולים להוציא את הבשורה הזאת בשם הוועדה ובשם הכנסת.
יגאל יאסינוב: אני לא צריך ללמוד את שמך, אנחנו עובדים כבר שנים יחד.
יגאל יאסינוב: קודם כל בהצלחה.
יגאל יאסינוב: אני לא עוסק בפוליטיזציה, או לא פוליטיזציה, של המדע, אני רוצה להביא דוגמה אחת, איך דברים טובים לא עובדים במדע.
יגאל יאסינוב: כידוע לרשות כל מדען ראשי עומדת קרן לסבסוד ההיי-טקים בנושאים מסוימים.
מל פולישוק-בלוך: מדען ראשי בתמ"ס.
יגאל יאסינוב: לא רק בתמ"ס.
יגאל יאסינוב: בתמ"ס זה 30 מיליון דולר שכמעט ולא יצאו בשנים האחרונות מהסיבה שחברת סטארט-אפ שרוצה לקבל מימון יכולה לקבל רק עד 50%, ו-50% מהמימון היא צריכה להביא מחברת השקעה זרה.
יגאל יאסינוב: במצב שאנחנו חיים בו היום, קשה מאוד להביא השקעות פרטיות.
ג'מאל זחאלקה: אתה יודע למה.
יגאל יאסינוב: אני רוצה להגיד שאנחנו צריכים לשנות את סדרי העדיפויות.
יגאל יאסינוב: יש כסף לפיתוח מדע בישראל, לא צריכים לחפש אותו.
יגאל יאסינוב: אני רוצה שאנחנו ניכנס למדע במבט כלכלי כי זה עתידנו, ובמיוחד בביולוגיה, שזה יהיה העתיד.
מל פולישוק-בלוך: תודה, הראש שלי בכיוון הזה.
מל פולישוק-בלוך: אני מבקשת מכם, חברי הוועדה, אם יש לכם הצעות, שכל אחד מהזווית שלו, הכי טוב שיכתוב על נייר הצעות לנושאים.
מל פולישוק-בלוך: מי שרוצה יפרט יותר, מי שרוצה – רק במשפט, כי לכל אחד יש את הזווית שלו ואנחנו בוועדה נעשה סדר בכל הנושאים.
מל פולישוק-בלוך: הישיבה הבאה, כפי שאמרתי היא ב-25 בחודש.
מל פולישוק-בלוך: אנחנו נקיים דיון עם המדענים הראשיים, ומזה נצא לדרך באופן פרטני.
מל פולישוק-בלוך: אני מבקשת להתנצל על העיכוב בעוד דקה או שתי דקות.
מל פולישוק-בלוך: שר המדע והטכנולוגיה צריך להגיע, ואיננו רוצים להתחיל בלעדיו.
מל פולישוק-בלוך: ננצל את הזמן לעניינים פרוצדורליים: נקיים דיון בהמשך, אחרי שהדוברים ידברו ופרופסור חגית מסר-ירון תציג את הסקר והמחקר שנעשו.
מל פולישוק-בלוך: לא נוכל, כמובן, לשמוע את כולם, ואני מתנצלת על כך.
מל פולישוק-בלוך: אני מבקשת מכל דובר להציג את עצמו לפרוטוקול, וכן שיאמר את דבריו בקצרה, כדי שלא אצטרך לקטוע אנשים וכדי שנוכל לשמוע כמה שיותר אנשים.
מל פולישוק-בלוך: יש לנו כאן אנשים חשובים ומכובדים מאד, במיוחד הנשים שבהן, וסליחה מהגברים.
מל פולישוק-בלוך: אני מבקשת להשתדל לעשות זאת בתמציתיות.
מל פולישוק-בלוך: זה הזמן להתנצל, בשם שרת החינוך, התרבות והספורט, חברת הכנסת לימור לבנת, שלא יכולה היתה לבוא לכאן היום בצהרים.
מל פולישוק-בלוך: (שר המדע והטכנולוגיה, א' זנדברג, נכנס לאולם הישיבות.
מל פולישוק-בלוך: ) כל שנה בשנים האחרונות אנו מציינים בכנסת ובבית הנשיא את היום הלאומי למדע ב-14 במרץ, יום הולדתו של אלברט אינשטיין.
מל פולישוק-בלוך: יושבת-הראש היוצאת של הוועדה לענייני מחקר ופיתוח מדעי וטכנולוגי של הכנסת ה-15, חברת-הכנסת לשעבר, ענת מאור, יזמה או יותר נכון הכריזה על שנת 2003 כשנת קידום נשים במדע, באקדמיה, במחקר ובפיתוח התעשייתי.
מל פולישוק-בלוך: במסגרת זו, היא יזמה את המפגש המשותף של ועדת המדע עם הוועדה לקידום מעמד האשה.
מל פולישוק-בלוך: חברת-הכנסת גילה גמליאל, שהיום הוכתרה ונבחרה ליושבת-ראש הוועדה לקידום מעמד האשה, ואני שעברתי תהליך זה אתמול, קיבלנו עלינו בשמחה רבה את הירושה המכובדת הזו ושמחנו לקיים את היום הזה בכנסת.
מל פולישוק-בלוך: ברצוני לברך את שר המדע והטכנולוגיה, מודי זנדברג.
מל פולישוק-בלוך: כידוע לכם, שנינו מאותה מפלגה, וזה ודאי עושה לנו את החיים יותר קלים.
מל פולישוק-בלוך: נשתדל ביחד לקדם את הנושאים המשותפים.
מל פולישוק-בלוך: ברצוני לברך את חברת-הכנסת לשעבר ענת מאור, יושבת-הראש היוצאת של הוועדה, את עמיתתי, חברת-הכנסת גילה גמליאל, יושבת-ראש הוועדה לקידום מעמד האשה, את דוד לפלר, מנכ"ל משרד המדע והטכנולוגיה, ואת פרופסור חגית מסר-ירון שהיא המדענית הראשית של משרד המדע והטכנולוגיה וגם יושבת-ראש המועצה לקידום נשים במדע ובטכנולוגיה.
מל פולישוק-בלוך: ברצוני להודות למוזיאון למדע על שם בלומפילד בירושלים, ובמיוחד למנהלת המוזיאון, הגברת מאיה הלוי, שהכין לנו את התערוכה, שמי שלא הספיק לראותה בחוץ מוזמן לעשות זאת.
מל פולישוק-בלוך: בראש ובראשונה תודה לכם שהגעתם בהמוניכם.
מל פולישוק-בלוך: כנראה, שהנושא באמת חשוב לכם.
מל פולישוק-בלוך: הוא חשוב גם לנו.
מל פולישוק-בלוך: למה הוא כל כך חשוב?
מל פולישוק-בלוך: המצב עדיין רחוק מלהשביע רצון.
מל פולישוק-בלוך: אתן כמה נתונים: הפערים מתחילים בגיל בית-ספר.
מל פולישוק-בלוך: שיעור הבנים שניגשים לבחינות בגרות בחמש יחידות במתמטיקה כמעט כפול משיעור הבנות שניגשות לחמש יחידות במתמטיקה.
מל פולישוק-בלוך: כאן מתחיל הפער, והוא הולך וגדל.
מל פולישוק-בלוך: הוא ממשיך במכללות הטכנולוגיות, והוא ממשיך באקדמיה.
מל פולישוק-בלוך: מעניין לציין, וכולנו יודעים זאת, שבאוניברסיטה שיעור הנשים הסטודנטיות בתואר ראשון מגיע בממוצע ל-55% ו-60% במקצועות מסויימים, ובמקצועות אחרים הוא פחות.
מל פולישוק-בלוך: בתואר שני יש לנו 50% נשים, ובתואר שלישי - 47%, שזה מאד מכובד.
מל פולישוק-בלוך: יחד עם זאת, ויושבת פה פרופסור רות שלגי מאוניברסיטת תל-אביב שיכולה לאשר את הנתון, רק 10% נמצאות במעמד פרופסוריות מן המניין.
דוד שלגי: 8%.
מל פולישוק-בלוך: זה בין 8% ל-10%.
מל פולישוק-בלוך: אלה הנתונים שאני ראיתי.
מל פולישוק-בלוך: פרופסוריות מן המניין זה כמובן התפקיד הבכיר ביותר בסגל האקדמי, ומשום אותן דוקטוריות שהגיעו לכך, 47%, נעלמות לנו.
מל פולישוק-בלוך: תעשיה - שיעור המנהלות בסך-הכל הוא כ-20%, אך זה כולל גם כוח-אדם וכל מיני תפקידים לא ב-LEVEL העליון.
מל פולישוק-בלוך: בראש יחידות מו"פ, למשל, שזה מה שמעניין אותנו כאן היום, יש לנו רק 6% נשים.
מל פולישוק-בלוך: גם צה"ל מפתח את המדע והטכנולוגיה.
מל פולישוק-בלוך: בתפקידים הנדסיים בו אנו מוצאים סדרי-גודל של 5% עד 15% במתמטיקה, הנדסה ופיזיקה, אם כי במדעי המחשב - ואני מקווה שתאשרי נתונים אלה, תת-אלוף סוזי יוגב - יש לנו 42% לפי הנתונים שראיתי לשנת 2000.
מל פולישוק-בלוך: נתון נוסף מעניין - כידוע לכם, מאז 1901 מחלקים את פרסי נובל למדעים בחמישה מקצועות, וחולקו כבר 700 פרסי נובל.
מל פולישוק-בלוך: האם מישהו במקרה יודע כמה חולקו לנשים?
מל פולישוק-בלוך: הנתון די מדהים: 30 נשים.
מל פולישוק-בלוך: אם ננתח גם את 30 הפרסים האלה, נמצא ש-11 בלבד ניתנו במדעים ו-19 בספרות ולשלום.
מל פולישוק-בלוך: הנתון הזה ממש מעליב.
מל פולישוק-בלוך: יש אדם אחד שזכה לקבל שני פרסי נובל בפיזיקה ובכימיה, והוא כמובן אשה - מארי קירי - וזה היה לפני מאה שנה.
מל פולישוק-בלוך: מה אנו עושים כדי להתקדם?
מל פולישוק-בלוך: אנו, כמובן, לא יכולות להשלים עם המצב.
מל פולישוק-בלוך: כמו שאומרים אצלנו: צריך שינוי, וצריך שינוי ושינוי הוא הכרחי והוא אפשרי, וזה תלוי בנו.
מל פולישוק-בלוך: הבסיס לשינוי הוא בראש ובראשונה בחינוך, אךאנו צריכים לקצר את התהליכים ולעשות דברים נוספים: פעולות להגברת מודעות, חיזוק הביטחון העצמי של הנערות והנשים הצעירות.
מל פולישוק-בלוך: אנו צריכים להטמיע בהן, בנו, את תחושת השויון אצלנו פנימה.
מל פולישוק-בלוך: אנו צריכים לעזור או לסייע בבחירת מקצוע שיביא איתו את היוקרה, את המעמד, את הכוח, את השפעה וגם את הכסף.
מל פולישוק-בלוך: אנו צריכים לעזור בהקמת קרנות לסיוע ותיגמול נשים.